open-index/open-wikipedia-markdown huggingface dataset:
เทศบาลตำบลท่าข้าม (จังหวัดเชียงใหม่)

**เทศบาลตำบลท่าข้าม** เป็นเทศบาลตำบลในอำเภอฮอด จังหวัดเชียงใหม่ มีพื้นที่ประมาณ 6 ตารางกิโลเมตร หรือประมาณ 3,750 ไร่ ครอบคลุมพื้นที่บางส่วนของตำบลหางดง เป็นที่ตั้งของที่ว่าการอำเภอฮอด

## ประวัติ
เทศบาลตำบลท่าข้าม เดิมมีฐานะเป็นสุขาภิบาลได้รับการจัดตั้งขึ้นเมื่อวันที่ 9 กรกฎาคม 2506 ตามประกาศกระทรวงมหาดไทย ลงวันที่ 9 กรกฎาคม 2506 และได้รับการเปลี่ยนแปลงฐานะจากสุขาภิบาลเป็นเทศบาลตำบล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542

## เขตการปกครอง
มีเขตการปกครองรวม 7 หมู่บ้าน คือ หมู่ที่ 1 หมู่ที่ 2 หมู่ที่ 6 หมู่ที่ 9 หมู่ที่ 10 หมู่ที่ 12 และหมู่ที่ 13 ตำบลหางดง มีอาณาเขตติดต่อดังนี้
*ทิศเหนือ ติดต่อกับตำบลบ้านแปะ อำเภอจอมทอง
*ทิศตะวันออก ติดต่อกับบ้านเด่น หมู่ที่ 6 ตำบลบ้านตาล อำเภอฮอด
*ทิศใต้ ติดต่อกับบ้านหางดง หมู่ที่ 3 ตำบลหางดง อำเภอฮอด
*ทิศตะวันตก ติดต่อกับบ้านดอยคำ หมู่ที่ 8 ตำบลหางดง อำเภอฮอด

## ภูมิศาสตร์
ลักษณะภูมิประเทศโดยทั่วไปเป็นพื้นที่ราบอยู่ติดกับเชิงเขา มีแหล่งน้ำที่สำคัญไหลผ่าน คือ แม่น้ำปิง และแม่น้ำแจ่ม ซึ่งถือเป็นแหล่งน้ำสำคัญ ที่หล่อเลี้ยงชุมชนในเขตเทศบาล ส่วนลักษณะภูมิอากาศโดยทั่วไป ใกล้เคียงกับชุมชนอื่น ๆ ในจังหวัดเชียงใหม่ ซึ่งได้รับอิทธิพล จากลมมรสุมตะวันตกเฉียงใต้ ทำให้เกิดความชุมชื้น ประมาณ เดือน พฤษภาคม ถึงเดือนกันยายน และไดรับอิทธิพลจากพายุใต้ฝุ่นจากทะเลจีนใต้ ทำให้มีฝนตกในเดือนกันยายน ถึง เดือนตุลาคม นอกจากนี้ ยังได้รับอิทธิพล จากลมมรสุมตะวันออกเฉียงเหนือ จากตอนเหนือของประเทศจีน ทำให้อากาศหนาวเย็นและแห้งแล้งในเดือนพฤศจิกายน ถึงเดือนกุมภาพันธ์

## อ้างอิง

## แหล่งข้อมูลอื่น
* เว็บไซต์เทศบาลตำบลท่าข้าม

ท่าข้าม
หมวดหมู่:อำเภอฮอด
เทศบาลตำบลปากน้ำ

**เทศบาลตำบลปากน้ำ** อาจหมายถึง

* เทศบาลตำบลปากน้ำ - อำเภอบางคล้า จังหวัดฉะเชิงเทรา
* เทศบาลตำบลปากน้ำ - อำเภอเมืองระนอง จังหวัดระนอง
* เทศบาลตำบลปากน้ำ - อำเภอเดิมบางนางบวช จังหวัดสุพรรณบุรี
* เทศบาลตำบลปากน้ำแหลมสิงห์ - อำเภอแหลมสิงห์ จังหวัดจันทบุรี
* เทศบาลตำบลปากน้ำชุมพร - อำเภอเมืองชุมพร จังหวัดชุมพร
* เทศบาลตำบลปากน้ำหลังสวน - อำเภอหลังสวน จังหวัดชุมพร
* เทศบาลตำบลปากน้ำปราณ - อำเภอปราณบุรี จังหวัดประจวบคีรีขันธ์
* เทศบาลตำบลปากน้ำประแส - อำเภอแกลง จังหวัดระยอง

ปากน้ำ
เทศบาลตำบลหนองบัว

**เทศบาลตำบลหนองบัว** สามารถหมายถึงเทศบาลตำบลที่มีชื่อเดียวกันนี้ในเขตจังหวัดต่าง ๆ คือ
* เทศบาลตำบลหนองบัว อำเภอเมืองกาญจนบุรี จังหวัดกาญจนบุรี
* เทศบาลตำบลหนองบัว อำเภอเมืองจันทบุรี จังหวัดจันทบุรี
* เทศบาลตำบลหนองบัว อำเภอเมืองอุดรธานี จังหวัดอุดรธานี
* เทศบาลตำบลหนองบัว อำเภอหนองกุงศรี จังหวัดกาฬสินธุ์
* เทศบาลตำบลหนองบัว อำเภอบ้านหมอ จังหวัดสระบุรี
* เทศบาลตำบลหนองบัว อำเภอบ้านฝาง จังหวัดขอนแก่น
* เทศบาลตำบลหนองบัว อำเภอไชยปราการ จังหวัดเชียงใหม่

หรืออาจหมายถึงเทศบาลตำบลที่มีชื่อนำหน้าด้วย "หนองบัว" ในเขตจังหวัดต่าง ๆ ต่อไปนี้
* เทศบาลตำบลหนองบัวโคก อำเภอจัตุรัส จังหวัดชัยภูมิ
* เทศบาลตำบลหนองบัวแดง อำเภอหนองบัวแดง จังหวัดชัยภูมิ
* เทศบาลตำบลหนองบัวระเหว อำเภอหนองบัวระเหว จังหวัดชัยภูมิ
* เทศบาลตำบลหนองบัวลาย อำเภอบัวลาย จังหวัดนครราชสีมา
* เทศบาลตำบลหนองบัววง อำเภอลำทะเมนชัย จังหวัดนครราชสีมา

หนองบัว
องค์การบริหารส่วนตำบลหนองบัวบาน

**องค์การบริหารส่วนตำบลหนองบัวบาน** สามารถหมายถึง
* องค์การบริหารส่วนตำบลหนองบัวบาน อำเภอจัตุรัส จังหวัดชัยภูมิ
* องค์การบริหารส่วนตำบลหนองบัวบาน อำเภอรัตนบุรี จังหวัดสุรินทร์
ตำบลหนองบัว

**ตำบลหนองบัว** สามารถหมายถึงตำบลที่มีชื่อเดียวกันนี้ถึง 28 แห่งในอำเภอและจังหวัดต่าง ๆ คือ
* **[[จังหวัดกาญจนบุรี]]**
** ตำบลหนองบัว อำเภอเมืองกาญจนบุรี
* **[[จังหวัดกาฬสินธุ์]]**
** ตำบลหนองบัว อำเภอหนองกุงศรี 
** ตำบลหนองบัว อำเภอนามน
* **[[จังหวัดขอนแก่น]]**
** ตำบลหนองบัว อำเภอบ้านฝาง 
* **[[จังหวัดจันทบุรี]]**
** ตำบลหนองบัว อำเภอเมืองจันทบุรี
* **[[จังหวัดฉะเชิงเทรา]]**
** ตำบลหนองบัว อำเภอบ้านโพธิ์ 
* **[[จังหวัดชัยนาท]]**
** ตำบลหนองบัว อำเภอวัดสิงห์ 
* **[[จังหวัดเชียงใหม่]]**
** ตำบลหนองบัว อำเภอไชยปราการ 
* **[[จังหวัดตรัง]]**
** ตำบลหนองบัว อำเภอรัษฎา 
* **[[จังหวัดนครราชสีมา]]**
** ตำบลหนองบัว อำเภอคง 
* **[[จังหวัดนครสวรรค์]]**
** ตำบลหนองบัว อำเภอหนองบัว
* **[[จังหวัดบุรีรัมย์]]**
** ตำบลหนองบัว อำเภอปะคำ 
* **[[จังหวัดมหาสารคาม]]**
** ตำบลหนองบัว อำเภอโกสุมพิสัย 
** ตำบลหนองบัว อำเภอพยัคฆภูมิพิสัย 
* **[[จังหวัดมุกดาหาร]]**
** ตำบลหนองบัว อำเภอดงหลวง 
* **[[จังหวัดร้อยเอ็ด]]**
** ตำบลหนองบัว อำเภออาจสามารถ 
* **[[จังหวัดระยอง]]**
** ตำบลหนองบัว อำเภอบ้านค่าย 
* **[[จังหวัดลพบุรี]]**
** ตำบลหนองบัว อำเภอพัฒนานิคม 
***[[จังหวัดเลย]]**
** ตำบลหนองบัว อำเภอภูเรือ 
* **[[จังหวัดศรีสะเกษ]]**
** ตำบลหนองบัว อำเภอกันทรารมย์ 
* **[[จังหวัดสกลนคร]]**
** ตำบลหนองบัว อำเภอนิคมน้ำอูน 
* **[[จังหวัดสมุทรสาคร]]**
** ตำบลหนองบัว อำเภอบ้านแพ้ว 
* **[[จังหวัดสระบุรี]]**
** ตำบลหนองบัว อำเภอบ้านหมอ 
* **[[จังหวัดสุโขทัย]]**
** ตำบลหนองบัว อำเภอศรีนคร 
* **[[จังหวัดสุรินทร์]]**
** ตำบลหนองบัว อำเภอท่าตูม 
** ตำบลหนองบัว อำเภอศีขรภูมิ
* **[[จังหวัดหนองบัวลำภู]]**
** ตำบลหนองบัว อำเภอเมืองหนองบัวลำภู 
* **[[จังหวัดอุดรธานี]]**
** ตำบลหนองบัว อำเภอเมืองอุดรธานี 

หรืออาจหมายถึงตำบลที่มีชื่อนำหน้าด้วย "หนองบัว" ในอำเภอและจังหวัดต่อไปนี้
* **[[จังหวัดชัยภูมิ]]**
** ตำบลหนองบัวโคก อำเภอจัตุรัส 
** ตำบลหนองบัวบาน อำเภอจัตุรัส 
** ตำบลหนองบัวใหญ่ อำเภอจัตุรัส
** ตำบลหนองบัวแดง อำเภอหนองบัวแดง
** ตำบลหนองบัวระเหว อำเภอหนองบัวระเหว
* **[[จังหวัดตาก]]**
** ตำบลหนองบัวใต้ อำเภอเมืองตาก
** ตำบลหนองบัวเหนือ อำเภอเมืองตาก
* **จังหวัดนครราชสีมา**
** ตำบลหนองบัวศาลา อำเภอเมืองนครราชสีมา 
** ตำบลหนองบัวตะเกียด อำเภอด่านขุนทด 
** ตำบลหนองบัวละคร อำเภอด่านขุนทด
** ตำบลหนองบัวสะอาด อำเภอบัวใหญ่
** ตำบลหนองบัวน้อย อำเภอสีคิ้ว
* **จังหวัดบุรีรัมย์**
** ตำบลหนองบัวโคก อำเภอลำปลายมาศ
* **จังหวัดมหาสารคาม**
** ตำบลหนองบัวแก้ว อำเภอพยัคฆภูมิพิสัย
** ตำบลหนองบัวสันตุ อำเภอยางสีสุราช 
* **จังหวัดศรีสะเกษ**
** ตำบลหนองบัวดง อำเภอศิลาลาด
*  **จังหวัดสกลนคร**
** ตำบลหนองบัวสิม อำเภอคำตากล้า
* **จังหวัดสุรินทร์**
** ตำบลหนองบัวทอง อำเภอรัตนบุรี
** ตำบลหนองบัวบาน อำเภอรัตนบุรี
* **จังหวัดหนองบัวลำภู**
** ตำบลหนองบัวใต้ อำเภอศรีบุญเรือง
* **จังหวัดอุดรธานี**
** ตำบลหนองบัวบาน อำเภอหนองวัวซอ
* **[[จังหวัดอุบลราชธานี]]**
** ตำบลหนองบัวฮี อำเภอพิบูลมังสาหาร
จอห์น รัสเซลล์ เอิร์ลรัสเซลล์ที่ 1

**จอห์น รัสเซลล์ เอิร์ลรัสเซลล์ที่ 1** () เป็นนายกรัฐมนตรีสหราชอาณาจักรถึงสองสมัย ในปี พ.ศ. 2389-95 และ พ.ศ. 2408-9 มีชื่อเสียงจากผลงานด้านการปรับปรุงระบบการเลือกตั้งในอังกฤษ และเป็นหนึ่งในผู้ก่อตั้งพรรคเสรีนิยมในอังกฤษในปี 2401

## ก่อนดำรงตำแหน่งนายกรัฐมนตรี
* เกิด: วันที่ 18 สิงหาคม 2335 ที่ย่านเมย์แฟร์ กรุงลอนดอน
* การศึกษา: โรงเรียนเวสต์มินสเตอร์ และมหาวิทยาลัยเอดินบะระ
* เข้าสู่รัฐสภา: 18 สิงหาคม 2356 กล่าวสุนทรพจน์ครั้งแรกเกี่ยวกับเรื่องพันธมิตรระหว่างนอร์เวย์กับสวีเดน
* เป็นหนึ่งในผู้ร่างพระราชบัญญัติแก้ไขระบบการเลือกตั้ง (Great Reform Act, 1832)
* ดำรงตำแหน่งเป็นรัฐมนตรีว่าการกระทรวงมหาดไทย ในสมัยรัฐบาลของวิลเลียม แลมบ์ ไวเคานต์เมลเบิร์นที่ 2
* เป็นหัวหน้ากลุ่มฝ่ายค้านในรัฐบาลที่สองของรอเบิร์ต พีล สนับสนุนร่างยกเลิกกฎหมายอากรข้าวโพด

## นายกรัฐมนตรีสมัยที่หนึ่ง
* ขึ้นเป็นนายกรัฐมนตรีหลังจากที่พีลลาออกในปี 2389
* ผ่านพระราชบัญญัติการศึกษาในปี 2390 (Education Act, 1847) เพื่อเพิ่มรายได้ให้กับครู และเพิ่มเงินบำรุงให้กับโรงเรียนที่ไม่ได้อยู่ในสังกัดคริสตจักรแห่งอังกฤษ
* ปลดเฮนรี จอห์น เทมเพิล ไวเคานต์พาลเมอร์สตันที่ 3 ออกจากรัฐมนตรีว่าการกระทรวงหลังจากรับรองรัฐบาลปฏิวัติของฝรั่งเศสภายใต้จักรพรรดินโปเลียนที่ 3 ในปี 2394
* พาลเมอร์สตันนำกลุ่มส.ส.กดดันให้รัสเซลลาออกเป็นการล้างแค้นในปี 2395

## ระหว่างปี 2395 ถึง 2408
* สนับสนุนกลุ่มพีไลท์ตั้งรัฐบาลในปี 2395 โดยมีจอร์จ แฮมิลตัน-กอร์ดอน เอิร์ลที่ 4 แห่งแอเบอร์ดีน เป็นนายกรัฐมนตรี
* ไม่ยอมเข้าร่วมรัฐบาลภายใต้การนำของพาลเมอร์สตันในปี 2398 เนื่องจากยังฝังใจจากเหตุการณ์สามปีก่อนหน้า
* เป็นหนึ่งในผู้ก่อตั้งพรรคเสรีนิยมในปี 2401
* สามารถไกล่เกลี่ยความเข้าใจกับพาลเมอร์สตันได้สำเร็จ กลับมาเป็นรัฐมนตรีว่าการกระทรวงการต่างประเทศ
* สนับสนุนการรวมชาติอิตาลี จนสำเร็จในปี 2404
* ได้รับอิสริยยศเป็นท่าน เอิร์ลแห่งคิงสตันรัสเซล ในปี 2404

## นายกรัฐมนตรีสมัยที่สอง
* รับตำแหน่งนายกรัฐมนตรีต่อจากพาลเมอร์สตันผู้ถึงแก่อสัญกรรมในตำแหน่งในปี 2408 รัสเซลในขณะนั้นมีอายุ 73 ปี
* พยายามที่จะผ่านร่างพระราชบัญญัติแก้ไขระบบเลือกตั้งฉบับที่สอง แต่ไม่สำเร็จ รัสเซลลาออกในปี 2409
* รัสเซลวางมือจากวงการการเมืองตั้งแต่บัดนั้นเป็นต้นมา
* รัสเซลถึงแก่อสัญกรรมในปี 2421 ที่สวนริชมอนด์ มณฑลเซอเรย์ ในขณะมีอายุ 85 ปี

## อ้างอิง

* http://pm.gov.uk/output/Page148.asp 

หมวดหมู่:นายกรัฐมนตรีสหราชอาณาจักร
หมวดหมู่:ขุนนางอังกฤษ
หมวดหมู่:รัฐมนตรีว่าการกระทรวงมหาดไทยสหราชอาณาจักร
หมวดหมู่:รัฐมนตรีว่าการกระทรวงการต่างประเทศสหราชอาณาจักร
หมวดหมู่:บุคคลจากมหาวิทยาลัยเอดินบะระ
พระเจ้าแอ็นสท์ เอากุสท์ที่ 1 แห่งฮันโนเฟอร์

**แอ็นสท์ เอากุสท์** (Ernest Augustus) เป็นเจ้าจากราชวงศ์อังกฤษโดยเป็นพระราชโอรสในสมเด็จพระเจ้าจอร์จที่ 3 แห่งสหราชอาณาจักร โดยทรงเป็น **ดยุกแห่งคัมบาลันด์และเทวิอ็อตเดล** ต่อมาเมื่อสมเด็จพระเจ้าวิลเลียมที่ 4 ผู้เป็นพระเชษฐาได้เสด็จสวรรคต พระองค์จึงได้รับเลือกให้สืบราชบัลลังก์ฮันโนเฟอร์ต่อจากพระเชษฐา การที่พระองค์ได้ขึ้นครองบัลลังก์ฮันโนเฟอร์หมายความว่าราชอาณาจักรฮันโนเฟอร์ได้กลายเป็นรัฐอิสระที่ไม่ขึ้นต่อกษัตริย์แห่งอังกฤษ

หมวดหมู่:ราชวงศ์อังกฤษ
หมวดหมู่:ดยุกแห่งเบราน์ชไวค์-ลือเนอบวร์ค
หมวดหมู่:พระมหากษัตริย์ฮันโนเฟอร์
หมวดหมู่:ราชวงศ์ฮันโนเฟอร์
หมวดหมู่:บุคคลจากเวสต์มินสเตอร์
หมวดหมู่:ดยุกแห่งคัมบาลันด์
หมวดหมู่:รัชทายาทสหราชอาณาจักร
หมวดหมู่:จอมพลแห่งสหราชอาณาจักร
หมวดหมู่:ไนต์ออฟเดอะการ์เตอร์
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
หมวดหมู่:เจ้านายพระชันษายืนแห่งราชวงศ์อังกฤษ
เจ้าชายเฟรเดอริก ดยุกแห่งยอร์กและออลบานี

**เจ้าชายเฟรเดอริก ดยุกแห่งยอร์กและออลบานี** (16 สิงหาคม ค.ศ. 1763 - 5 มกราคม ค.ศ. 1827) ทรงสถาปนาเป็นดยุกแห่งยอร์กและออลบานีเมื่อพระชนมายุ 21 ปี ทรงเข้าอภิเษกสมรสกับเจ้าหญิงเฟรเดอริกา ชาร์ลอตต์แห่งปรัสเซีย เมื่อพระชนมายุ 28 พรรษา

## ประวัติ
เจ้าชายเฟรเดอริก ดยุกแห่งยอร์ก มีพระนามเต็มว่า "เฟรเดอริค ออกุสตุส" ประสูติเมื่อวันที่ 16 สิงหาคม ค.ศ. 1763 พระราชโอรสพระองค์ที่สองในสมเด็จพระเจ้าจอร์จที่ 3 แห่งสหราชอาณาจักร และสมเด็จพระราชินีชาร์ล็อทเทอแห่งสหราชอาณาจักร เป็นพระอนุชาในสมเด็จพระเจ้าจอร์จที่ 4 แห่งสหราชอาณาจักร ได้รับการเฉลิมพระราชอิสริยยศเป็นดยุกแห่งยอร์กและออลบานีเมื่อวันที่ 27 พฤศจิกายน ค.ศ. 1784 ต่อมาได้อภิเษกสมรสกับเจ้าหญิงเฟรเดอริกา ชาร์ลอต แห่งปรัสเซีย เมื่อวันที่ 23 พฤศจิกายน ค.ศ. 1791 ไม่มีพระราชโอรสหรือธิดา

เจ้าชายเฟรเดอริกสิ้นพระชนม์เมื่อวันที่ 5 มกราคม ค.ศ. 1827 สิริพระชนมายุ 63 ปี

หมวดหมู่:บุคคลที่เกิดในปี พ.ศ. 2306
หมวดหมู่:ดยุกแห่งยอร์ก
หมวดหมู่:ไนต์ออฟเดอะการ์เตอร์
หมวดหมู่:ราชวงศ์ฮันโนเฟอร์
หมวดหมู่:บุคคลจากเวสต์มินสเตอร์
หมวดหมู่:บุคคลในสงครามปฏิวัติฝรั่งเศส
หมวดหมู่:เจ้าชายอังกฤษ
หมวดหมู่:รัชทายาทสหราชอาณาจักร
หมวดหมู่:จอมพลชาวสหราชอาณาจักร
หมวดหมู่:พระราชโอรสในพระมหากษัตริย์
ฟรเดอริกดยุกแห่งยอร์ก
เจ้าชายเอ็ดเวิร์ด ดยุกแห่งเคนต์และสแตรธเอิร์น

**เจ้าชายเอ็ดเวิร์ด ดยุกแห่งเคนต์และสแตรธเอิร์น** ประสูติเมื่อวันที่ 2 พฤศจิกายน ค.ศ. 1767 ณ วังบักกิงแฮม พระราชโอรสพระองค์ที่สี่ในพระเจ้าจอร์จที่ 3 แห่งสหราชอาณาจักร และสมเด็จพระราชินีชาร์ล็อทเทอแห่งสหราชอาณาจักร ทรงได้รับการเฉลิมพระราชอิสริยยศเป็นดยุกแห่งเคนต์และสแตรธเอิร์น เมื่อวันที่ 24 เมษายน ค.ศ. 1801 ต่อมาได้อภิเษกสมรสกับเจ้าหญิงวิคโทรีอาแห่งซัคเซิน-โคบวร์ค-ซาลเฟ็ลท์ เมื่อวันที่ 29 พฤษภาคม ค.ศ. 1818 มีพระราชธิดา 1 พระองค์ คือ สมเด็จพระราชินีนาถวิกตอเรีย

ดยุคแห่งเคนต์ได้สิ้นพระชนม์เมื่อวันที่ 23 มกราคม ค.ศ. 1820 รวมพระชนมพรรษา 52 พรรษา อีก 6 วัน พระชนกสวรรคต

## พระอิสริยยศ

* 2 พฤศจิกายน 1767 - 24 เมษายน 1799: *ฮิส[[รอยัลไฮเนส]]* เจ้าชายเอ็ดเวิร์ด ออกัสตัสแห่งสหราชอาณาจักร (*His Royal Highness The Prince Edward Augustus*)
* 24 เมษายน 1799 - 23 มกราคม 1820: *ฮิส[[รอยัลไฮเนส]]* ดยุกแห่งเคนต์และสแตรธเอิร์น (His Royal Highness The Duke of Kent and Strathearn)
** *เฉพาะ[[ประเทศสกอตแลนด์]]*: *ฮิส[[รอยัลไฮเนส]]* เอิร์ลแห่งดับลิน (*His Royal Highness The Earl of Dublin*)

หมวดหมู่:บุคคลที่เกิดในปี พ.ศ. 2310
หมวดหมู่:ราชวงศ์ฮันโนเฟอร์
หมวดหมู่:ดยุกแห่งเคนต์
หมวดหมู่:จอมพลชาวสหราชอาณาจักร
หมวดหมู่:บุคคลจากเวสต์มินสเตอร์
หมวดหมู่:ไนต์ออฟเดอะการ์เตอร์
หมวดหมู่:พระราชโอรสในพระมหากษัตริย์
หมวดหมู่:พระราชบุตรในสมเด็จพระเจ้าจอร์จที่ 3 แห่งสหราชอาณาจักร
อิตส์ฮาร์ตทูเซย์กูดบาย

"**อิตส์ฮาร์ตทูเซกูดบาย**" (, "มันยากที่จะกล่าวคำอำลา") คือเพลงผลงานการร้องคู่ระหว่างเซลีน ดิออน และพอล อังกา จากอัลบั้มของพอล *อะบิดีออฟเวิร์ก*ในรูปแบบซิงเกิลวิทยุ เผยแพร่ครั้งแรกเมื่อวันที่ 14 กันยายน พ.ศ. 2541 ในสหรัฐอเมริกา

เซลีน และพอล บันทึกเสียงเพลงนี้ใน 2 ภาษา คือ เซลีนร้องภาษาสเปน และพอลร้องภาษาอังกฤษ ในชื่อเพลงว่า "Mejor Decir Adios" ซึ่งได้บรรจุในอัลบั้มของพอล "เอมิกอซ" วางจำหน่ายเมื่อวันที่ 30 กรกฎาคม พ.ศ. 2539 Adrian Posse และ Humberto Gartica ประพันธ์คำร้องในภาษาสเปน 

ฉบับภาษาอังกฤษที่ขับร้องโดยพอล วางจำหน่ายเมื่อวันที่ 22 กันยายน พ.ศ. 2541 

ไม่มีมิวสิกวิดีโอสำหรับเพลงนี้ 

## รูปแบบและรายชื่อเพลง
**ซิงเกิลวิทยุ 1 เพลง** (สหรัฐอเมริกา)
# "อิตส์ฮาร์ตทูเซกูดบาย" (ฉบับสั้น) – 4:16

## ฉบับอย่างเป็นทางการ
# "อิตส์ฮาร์ตทูเซกูดบาย" (ฉบับสั้น) – 4:16
# "Mejor Decir Adios" (ฉบับภาษาสเปน) – 4:40
# "อิตส์ฮาร์ตทูเซกูดบาย" (ฉบับอัลบั้ม) – 4:31

## อ้างอิง
* เซลีน ดิออน - เว็บไซต์อย่างเป็นทางการ
* เซลีน ดิออน - ประวัติชาร์ต 

หมวดหมู่:เพลงในปี พ.ศ. 2528
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2541
หมวดหมู่:เพลงภาษาอังกฤษ
นพพร บุณยฤทธิ์

**นพพร บุณยฤทธิ์** (8 เมษายน พ.ศ. 2469 - 29 พฤศจิกายน พ.ศ. 2560) เป็นนักเขียน นักหนังสือพิมพ์ อดีตบรรณาธิการนิตยสาร ชาวกรุง และสยามรัฐ เคยได้รับการแต่งตั้งเป็นสมาชิกสมัชชาแห่งชาติ สมาชิกสภานิติบัญญัติแห่งชาติ และสมาชิกวุฒิสภา  ได้รับการเชิดชูเกียรติ รางวัลนราธิป ประจำปี พ.ศ. 2550

## ประวัติ
นพพร บุณยฤทธิ์ เกิดที่ฝั่งธนบุรี เป็นบุตรคนเดียวของนายสวัสดิ์ และนางเจริญ บุณยฤทธิ์ จบการศึกษาจากโรงเรียนบ้านสมเด็จเจ้าพระยา แล้วเริ่มงานหนังสือพิมพ์ตั้งแต่ พ.ศ. 2488 เป็นนักข่าวหนังสือพิมพ์ "ชาติไทยรายวัน" มี เฉนียน บุญยเกียรติ เป็นบรรณาธิการ  เริ่มงานเขียนครั้งแรก ตีพิมพ์ในหนังสือพิมพ์ "ประชากร" ชื่อเรื่อง "เทียมแข" เมื่อ พ.ศ. 2491 

## การทำงาน
นพพร บุณยฤทธิ์ ได้รับการชักชวนจาก หม่อมราชวงศ์คึกฤทธิ์ ปราโมช ให้ร่วมงานกับหนังสือพิมพ์สยามรัฐ ตั้งแต่เริ่มก่อตั้งเมื่อ พ.ศ. 2493 พร้อมกับช่วยงานคณะอัศวินการละคร ของพระเจ้าวรวงศ์เธอ พระองค์เจ้าภาณุพันธุ์ยุคล  และรับงานเขียนบทละครให้กับศักดิ์เกษม หุตาคม (อิงอร) และเรื่อง "สุดชีวิต" "สุดสายใจ" และ "สุดฟากฟ้า"  โดยเฉพาะในเรื่อง สุดฟากฟ้า ยังรับบท "ร.อ.ฟูเจ็ง" นายทหารเกาหลี ร่วมแสดงกับฉลอง สิมะเสถียร และสุพรรณ บูรณะพิมพ์ 

นพพร บุณยฤทธิ์ รับตำแหน่งบรรณาธิการนิตยสารชาวกรุงรายเดือน เมื่อปี พ.ศ. 2497 และบรรณาธิการหนังสือพิมพ์สยามรัฐรายวัน ตั้งแต่ พ.ศ. 2514 ถึง พ.ศ. 2522   ขณะดำรงตำแหน่งบรรณาธิการสยามรัฐรายวัน เกิดกรณีพิพาทกับ นายถนัด คอมันตร์ อดีตรัฐมนตรีว่าการกระทรวงการต่างประเทศในรัฐบาลจอมพลถนอม กิตติขจร  จนถูกฟ้องร้องหมิ่นประมาทพร้อมกับนายกำพล วัชรพล แห่งหนังสือพิมพ์ไทยรัฐ  และกรณีนำเสนอข่าวการล่าสัตว์ป่าในเขตรักษาพันธุ์สัตว์ป่าทุ่งใหญ่นเรศวร สืบเนื่องจากเหตุการณ์เฮลิคอปเตอร์เบลล์ ตกที่จังหวัดนครปฐม พ.ศ. 2516 จนถูกปองร้ายจากเจ้าหน้าที่รัฐ 

นพพร บุณยฤทธิ์ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกวุฒิสภาไทย ชุดที่ 4ระหว่าง พ.ศ. 2518-2519  นอกจากนี้ยังกรรมการบริหารสมาคมนักข่าวแห่งประเทศไทย สมาคมหนังสือพิมพ์แห่งประเทศไทย  และสมาคมนักหนังสือพิมพ์แห่งประเทศไทย   ได้รับการเชิดชูเกียรติในฐานะที่เป็นนักเขียนอาวุโส รางวัลนราธิป จากสมาคมนักเขียนแห่งประเทศไทย ประจำปี พ.ศ. 2550

## อ้างอิง

หมวดหมู่:นักเขียนชาวไทย
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
Nepenthes veitchii

***Nepenthes veitchii*** (ถูกตั้งชื่อตาม George Veitch, ผู้เป็นเจ้าของ Veitch Nurseries) , หรือ **Veitch's Pitcher-Plant** เป็นหม้อข้าวหม้อแกงลิงจากเกาะบอร์เนียว พืชชนิดนี้แพร่กระจายทางตะวันตกเฉียงเหนือของเกาะ และพบได้ในบางส่วนของกาลีมันตัน *N. veitchii* มักจะขึ้นเหมือนพวกกาฝาก แม้ว่าที่พบเห็นในบาลิโอ (Bario) ส่วนมากจะพบตามพื้นดินไม่ค่อยพบเห็นว่าเลื้อยขึ้นบนต้นไม้สายพันธุ์อื่น

Frederick William Burbidge ได้บรรยายถึงลักษณะในถิ่นที่อยู่ของ *N. veitchii* ใน *[[The Gardeners' Chronicle]]* ไว้ดังนี้:

โอโดอาร์โด เบคคารี (Odoardo Beccari)พบ *N. veitchii* บนยอดเขา Santubong ในปี ค.ศ. 1865 เขาเขียนการค้นพบของเข้าไว้ดังนี้ :

## หน่วยอนุกรมวิธานต่ำกว่าระดับชนิด
* *Nepenthes veitchii* f. *barioensis* Y.Fukatsu (1999) *[[ชื่อตั้งไร้คำบรรยาย|nom.nud.]]*
* *Nepenthes veitchii striata* Veitch (1892) *[[ชื่อตั้งไร้คำบรรยาย|nom.nud.]]*

## ลูกผสมทางธรรมชาติ
thumb|right|หม้อล่างของ''N. veitchii'' ในรูปแบบต่างๆ
* *[[Nepenthes albomarginata|N. albomarginata]]* × *N. veitchii*
* *[[Nepenthes chaniana|N. chaniana]]* × *N. veitchii*
* *[[Nepenthes fallax|N. fallax]]* × *N. veitchii*
* *[[Nepenthes fusca|N. fusca]]* × *N. veitchii* [=?*[[Nepenthes hurrelliana|N. hurrelliana]]*]
* *[[Nepenthes hurrelliana|N. hurrelliana]]* × *N. veitchii* [=? (*[[Nepenthes fusca|N. fusca]]* × *N. veitchii*) × *N. veitchii*]
* *[[Nepenthes lowii|N. lowii]]* × *N. veitchii*

## ดูเพิ่ม
* ''N. veitchii'' ในแหล่งที่อยู่ตามธรรมชาติ (Batu Lawi, Borneo)  '''wistuba.com''' 

## อ้างอิง

* 
* De Witte, J. 1996.  *[[Carnivorous Plant Newsletter]]* **25** (2) : 41–45.
* Dodd, C. 1990.  *[[Carnivorous Plant Newsletter]]* **19** (3-4) : 106-108.
* Hansen, E. 2001. Where rocks sing, ants swim, and plants eat animals: finding members of the ''Nepenthes'' carnivorous plant family in Borneo. *Discover* **22** (10) : 60–68.

หมวดหมู่:หม้อข้าวหม้อแกงลิง
น้ำเต้าพระฤๅษี

**น้ำเต้าพระฤๅษี** (*Nepenthes smilesii*; ได้ชื่อตามสไมลซ์ (Smiles), นักพฤกษศาสตร์) เป็นชนิดที่แพร่กระจายอย่างกว้างขวางในอินโดจีน น้ำเต้าพระฤๅษีถูกบันทึกไว้ว่าพบในพื้นที่ชื้นแฉะ เปิดโล่ง ดินเป็นแบบดินปนทราย สามารถทนต่อสภาพแห้งแล้งได้ดีเยี่ยม

## ลักษณะทางพฤกษศาสตร์
*Nepenthes smilesii* เป็นไม้เลื้อยไต่ ยาวได้ถึง 5 ม. ใบไร้ก้าน คล้ายแผ่นหนัง ใบเดี่ยวรูปหอกใบเรียงตัวเป็นเกลียว ยาวถึง 40 ซม.กว้าง 4 ซม. หม้อมีขนาดประมาณ 10 เซนติเมตร สีส้ม ฝาหม้อมีลักษณะรูปวงรี 

ดอกเป็นแบบช่อกระจะ ยาวประมาณ 50-100 เซนติเมตร ผลคล้ายแคปซูลและแตกเมื่อแก่ ลักษณะคล้ายกับหม้อข้าวหม้อแกงลิงชนิด *[[Nepenthes thorelii|N. thorelii]]*

ลำต้นและใบมีขนสั้นนุ่มสีขาวทั้งหน้าใบและท้องใบ ขอบใบเรียบมีขนเล็กน้อย ช่อดอกมีขนนุ่ม สีน้ำตาล

## นิเวศวิทยา
[thumb|280px|left|''Nepenthes smilesii'' จาก[กัมพูชา (16 m asl)]]
[thumb|270px|''Nepenthes smilesii'' จาก[กัมพูชา (~700 m asl)]]
*Nepenthes smilesii* มีการกระจายพันธุ์เป็นวงกว้างในอินโดจีน มีบันทึกว่าพบในกัมพูชา, ตะวันออกเฉียงเหนือของไทย, ตอนใต้ของลาว, และอาจจะพบในทางตะวันตกของเวียดนาม พบที่ระดับความสูง 200–1500&nbsp;ม.เหนือจากระดับน้ำทะเล แต่โดยส่วนมากแล้วจะพบที่ความสูงประมาณ 800&nbsp;ม.

## ลูกผสมทางธรรมชาติ

**[[Nepenthes mirabilis|N. mirabilis]]* × *N. smilesii*

มีลูกผสมตามธรรมชาติชนิดเดียวของ *Nepenthes smilesii* ที่เป็นที่รู้จัก คือลูกผสมที่ผสมกับ *[[Nepenthes mirabilis|N.&nbsp;mirabilis]]* ลูกผสมนี้จะแสดงลักษณะอยู่กึ่งกลางระหว่างพ่อและแม่ ซึ่งยากต่อการจำแนกความแตกต่าง ที่อุทยานแห่งชาติภูกระดึงในประเทศไทยเป็นหนึ่งในไม่กี่แห่งที่ *N.&nbsp;smilesii* ไม่ขึ้นปะปนกับหม้อข้าวหม้อแกงลิงชนิดอื่นและการเฝ้าสังเกตที่มั่นใจในการขาดนัยสำคัญของอินโทรเกรสชัน

## อ้างอิง

* Mokkamul, P., A. Chaveerach, R. Sudmoon & T. Tanee 2007.  *Pakistan Journal of Biological Sciences* **10**(4): 561–567.

## แหล่งข้อมูลอื่น
*WildBorneo: ''Nepenthes smilesii'' 

หมวดหมู่:หม้อข้าวหม้อแกงลิง
พระเจ้าอัลฟอนโซที่ 13 แห่งสเปน

**พระเจ้าอัลฟอนโซที่ 13 แห่งสเปน** () ประสูติเมื่อวันที่ 17 พฤษภาคม ค.ศ. 1886 เป็นพระราชโอรสในพระเจ้าอัลฟอนโซที่ 12 แห่งสเปนและสมเด็จพระราชินีมาเรีย คริสตีนาแห่งสเปน พระองค์ทรงครองราชย์ตั้งแต่ทรงพระราชสมภพเนื่องจากพระราชบิดาเสด็จสวรรคตก่อนประสูติ จนถึงวันที่ 14 เมษายน ค.ศ. 1931 ที่มีการล้มล้างระบอบกษัตริย์และมีการจัดตั้ง สาธารณรัฐสเปนที่2 ภาพลักษณ์ต่อสาธรณชนของพระองค์มักเกี่ยวข้องกับการทหาร การครองราชย์อย่างเป็นทางการด้วยพระองค์เองเริ่มต้นในปี ค.ศ. 1902 4ปีหลังจากสิ้นสุดสงครามสเปน-อเมริกา โดยสเปนเป็นฝ่ายพ่ายแพ้ในสงครามและต้องเสียอาณานิคมหลายแห่งได้แก่ คิวบา, เปอร์โตริโก, ฟิลิปปินส์ และ กวม ให้แก่สหรัฐอเมริกา

เนื่องจากพระองค์มีพระประยูรญาติกับทั้ง 2 ฝ่าย ในช่วงสงครามโลกครั้งที่ 1 จึงทำให้สเปนสามารถรักษาสถานภาพเป็นกลางในสงครามได้แต่ก็ต้องประสบปัญหาหลายอย่างหลังจากจบสงครามจนเช่น การที่พระองค์สนับสนุนการล่าอาณานิคมในแอฟริกาส่งผลให้เกิดสงครามริฟกับชนเผ่าในพื้นที่โมร็อกโก ที่ถึงแม้จะได้รับชัยชนะแต่สเปนก็ต้องเสียเงินและทรัพยากรเป็นจำนวนมากและปัญหาการเมืองในประเทศส่งผลให้สูญเสียพระราชอำนาจในที่สุด 

## อ้างอิง

## แหล่งข้อมูลอื่น

*Historiaantiqua. *Alfonso XIII*;  (2008)
*Visit by Alphonso XIII to Deauville in 1922 (with images)
*

* Pilapil, Vicente R. *Alfonso XIII*. Twayne's rulers and statesmen of the world series 12. New York: Twayne, 1969.
* Sencourt, Robert. *King Alfonso: A Biography*. London: Faber, 1942.


หมวดหมู่:พระมหากษัตริย์สเปน
หมวดหมู่:ราชวงศ์บูร์บง (สเปน)
หมวดหมู่:เจ้าชายสเปน
หมวดหมู่:บุคคลจากมาดริด
หมวดหมู่:จอมพลแห่งสหราชอาณาจักร
หมวดหมู่:ผู้รอดชีวิตจากการลอบสังหาร
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ผู้อ้างสิทธิในราชบัลลังก์
หมวดหมู่:เจ้าแผ่นดินที่ถูกปลดจากราชบัลลังก์
Nepenthes lamii

***Nepenthes lamii*** ( ได้ชื่อตามเฮอร์แมน โจฮันนีส์ แลม (Herman Johannes Lam) ) เป็นหม้อข้าวหม้อแกงลิงที่พบบนเกาะนิวกินี เหนือจากระดับน้ำทะเล 3 กิโลเมตร สูงกว่าหม้อข้าวหม้อแกงลิงชนิดอื่น ไม่ปรากฏว่ามีความใกล้ชิดกับชนิดอื่นในสกุล

thumb|left|300px|หม้อล่างของ ''N. lamii''

## อ้างอิง

## แหล่งข้อมูลอื่น

* Danser, B.H. 1928. 50. ''Nepenthes Vieillardii''. In: The Nepenthaceae of the Netherlands Indies. *Bulletin de Jardin de Botanique, Buitenzorg*, Série III, **9** (3–4) : 249–438.

หมวดหมู่:หม้อข้าวหม้อแกงลิง
Nepenthes izumiae

right|250px|? ''N. izumiae'' × ''N. jacquelineae''
***Nepenthes izumiae*** เป็นหม้อข้าวหม้อแกงลิงชนิดที่สูง เป็นพืชพื้นเมืองของเกาะสุมาตรา และเป็นญาติใกล้ชิดกับ *[[Nepenthes lingulata|N. lingulata]]* and *[[Nepenthes singalana|N. singalana]]*. ได้ชื่อตามไอซูมิ เดวิส (Izumi Davis) ภรรยาของทรอย เดวิส (Troy Davis) ,นักพฤกษศาสตร์

## ลูกผสมตามธรรมชาติ
* *[[Nepenthes dubia|N. dubia]]* × *N. izumiae*
* *N. izumiae* × *[[Nepenthes jacquelineae|N. jacquelineae]]*

## อ้างอิง

* Clarke, C.M., T. Davis & R. Tamin 2003. *Nepenthes izumiae* (Nepenthaceae) : a new species from Sumatra. *Blumea* **48**: 179–182.

หมวดหมู่:หม้อข้าวหม้อแกงลิง
Nepenthes flava

***Nepenthes flava*** มาจากภาษาละติน *flava* แปลว่า "สีเหลือง" เป็นหม้อข้าวหม้อแกงลิงถิ่นเดียวทางด้านเหนือของเกาะสุมาตรา หม้อข้าวหม้อแกงลิงชนิดรู้จักกันมานานในชื่อ "*Nepenthes* spec. nov. Sumatra" ก่อนที่จะมีการจัดจำแนกเป็น N. flava

*N. flava* มีความสัมพันธ์ใกล้ชิดกับ *[[Nepenthes inermis|N. inermis]]* และ *[[Nepenthes jacquelineae|N. jacquelineae]]* อย่างไรก็ตาม N. flava ก็ไม่ใช่ลูกผสมระหว่าง 2 ชนิดนั้น

## ลูกผสมตามธรรมชาติ
* *N. flava* × *[[Nepenthes ovata|N. ovata]]*
* *N. flava* × *[[Nepenthes rhombicaulis|N. rhombicaulis]]*

## อ้างอิง

## แหล่งข้อมูลอื่น
* ''Nepenthes'' spec. nov. Sumatra 

หมวดหมู่:หม้อข้าวหม้อแกงลิง
เบียร์ชิงเต่า

thumb|200px|โลโก้เบียร์ชิงเต่า
**เบียร์ชิงเต่า** (, )  เป็นเบียร์ที่มีต้นกำเนิดจากเมืองชิงเต่า ประเทศจีน เมื่อปี พ.ศ. 2506 ได้รับยกย่องให้เป็นเบียร์แห่งชาติยี่ห้อเดียวของจีน

## โรงเบียร์ชิงเต่า
 
โรงงานผลิตเบียร์นี้ก่อตั้งเมื่อวันที่ 15 สิงหาคม  พ.ศ. 2446 มีการลงทุน 400,000 มาร์ค ใช้ชื่อว่า บริษัทเบียร์เจอมานิสเชส (Germanisches) แห่งเมืองชิงเต่า จำกัด และใช้เทคโนโลยีการหมักบ่มและวัตถุดิบจากประเทศเยอรมัน แต่หลังจากดำเนินไปได้ 13 ปี ก็เกิดสงครามโลกครั้งที่ 1 โรงงานผลิตเบียร์แห่งนี้จึงถูกเปลี่ยนมือไปเป็นของทหารญี่ปุ่นอีก 29 ปี และเปลี่ยนชื่อเป็น “โรงงานผลิตเบียร์ไดนิปปอน คอร์เปอเรชั่น” หลังจากนั้นเมื่อญี่ปุ่นแพ้สงคราม โรงงานแห่งหนึ่งก็ตกอยู่ในมือของพรรคก๊กมินตั๋งกระทั่ง 2 มิถุนายน พ.ศ. 2492 เมื่อทหารกองทัพปลดปล่อยแห่งพรรคคอมมิวนิสต์มีชัยชนะ และยึดโรงเบียร์แห่งนี้เป็นวิสาหกิจของรัฐอย่างเต็มตัว ซึ่งมีกิจการเติบโตมาอย่างต่อเนื่อง โดยในปี พ.ศ. 2502 ศักยภาพทางการผลิตก็เริ่มทะลุ 10,000 ตัน  

ในปี พ.ศ. 2536 โรงงานผลิตเบียร์แห่งนี้ก็เกิดการเปลี่ยนแปลงอีกครั้ง เปลี่ยนชื่อเป็น บริษัทเบียร์ชิงเต่าจำกัด และเข้าสู่ตลาดทุนในตลาดหลักทรัพย์เซี่ยงไฮ้และฮ่องกง และเมื่อจีนเข้าเป็นสมาชิกขององค์การการค้าโลก(WTO) เบียร์ชิงเต่าก็ได้เป็นพันธมิตรกับอันเฮาเซอร์ บุช ผู้ผลิตเบียร์  บัดไวเซอร์

เวปไซท์ ประจำประเทศไทย www.facebook.com/tsingtaothai ผู้ผลิต คนสักคนในโลกนี้

## อ้างอิง

## แหล่งข้อมูลอื่น

*เว็บไซต์เบียร์ชิงเต่า อย่างเป็นทางการ
*เว็บไซต์เบียร์ชิงเต่า ในประเทศอังกฤษ 
*เว็บไซต์เบียร์ชิงเต่า ในสหรัฐอเมริกา

หมวดหมู่:ตราสินค้าเบียร์
ชิงเต่า
หมวดหมู่:เครื่องดื่มแอลกอฮอล์จีน
หมวดหมู่:ชิงเต่า
Ajax

**Ajax** อาจหมายถึง
* เอแจ็กซ์ (AJAX - Asynchronous JavaScript And XML) เทคนิคในการพัฒนาโปรแกรมประยุกต์สำหรับเว็บเพื่อให้ความสามารถโต้ตอบกับผู้ใช้ได้ดีขึ้น
* อาแจ็กซ์ (Ajax) วีรบุรุษในสงครามเมืองทรอย
* เอเอฟซี อาแจ๊กซ์ (AFC Ajax) สโมสรฟุตบอลในประเทศฮอลแลนด์
เลขโดด

thumb|400px|เลขโดดสิบตัวของเลขอาหรับ เรียงลำดับตามค่า
**เลขโดด** () เป็นสัญลักษณ์ชนิดหนึ่งที่สามารถนำมารวมกันเพื่อใช้แทนจำนวนและระบบเลขเชิงตำแหน่ง ในระบบเลขระบบหนึ่ง ๆ ถ้าฐานเป็นจำนวนเต็ม จำนวนของเลขโดดที่จำเป็นต้องใช้จะเท่ากับค่าสัมบูรณ์ของฐานเสมอ

## ภาพรวม
ในระบบเลขโดดพื้นฐาน ตัวเลขหรือจำนวนคือลำดับของเลขโดดซึ่งอาจมีความยาวเท่าใดก็ได้ แต่ละตำแหน่งในลำดับมีค่าประจำหลัก และเลขโดดแต่ละตัวก็มีค่าของมันเอง ค่าของจำนวนนั้นก็จะได้มาจากการคูณเลขโดดแต่ละตัวกับค่าประจำหลักของมัน แล้วรวมออกมาเป็นผลลัพธ์

### ค่าของเลขโดด
เลขโดดแต่ละตัวในระบบเลขคือจำนวนเต็มจำนวนหนึ่ง ตัวอย่างเช่น ในเลขฐานสิบ เลขโดด "1" ใช้แทนจำนวนเต็ม "หนึ่ง" และในเลขฐานสิบหก อักษร "A" ก็ใช้แทนจำนวนเต็ม "สิบ" เป็นต้น ระบบเลขเชิงตำแหน่งต้องมีเลขโดดที่ใช้แทนจำนวนตั้งแต่ศูนย์ไปจนเกือบถึงฐานของระบบเลขนั้น (ไม่รวมจำนวนที่เป็นฐาน)

### การคำนวณค่าประจำหลัก
ระบบเลขฮินดู-อาหรับใช้จุดทศนิยม โดยปกติเป็นมหัพภาค (.) หรือบางประเทศในยุโรปก็ใช้จุลภาค (,) เพื่อกำกับ "หลักหน่วย" ซึ่งมีค่าประจำหลักคือหนึ่ง แต่ละหลักที่อยู่ทางซ้ายของจุดทศนิยมจะมีค่าประจำหลักเท่ากับค่าประจำหลักก่อนหน้าคูณด้วยฐาน ในทำนองเดียวกัน แต่ละหลักที่อยู่ทางขวาของจุดทศนิยมจะมีค่าประจำหลักเท่ากับค่าประจำหลักก่อนหน้าหารด้วยฐาน ยกตัวอย่างจำนวน 10.34 ในฐานสิบ
* เลขโดด 0 อยู่ทางซ้ายติดกับจุดทศนิยม ดังนั้นมันจึงเป็นหลักหน่วย และมีค่าประจำหลักคือหนึ่ง
* เลขโดด 1 อยู่ทางซ้ายของหลักหน่วย ดังนั้นมันจึงเป็นหลักสิบ และมีค่าประจำหลักคือสิบ
* เลขโดด 3 อยู่ทางขวาติดกับจุดทศนิยม ดังนั้นมันจึงเป็นหลักส่วนสิบ และมีค่าประจำหลักคือหนึ่งส่วนสิบ
* เลขโดด 4 อยู่ทางขวาของหลักส่วนสิบ ดังนั้นมันจึงเป็นหลักส่วนร้อย และมีค่าประจำหลักคือหนึ่งส่วนร้อย
ค่ารวมของจำนวนดังกล่าวคือ 1 สิบ, 0 หน่วย, 3 ส่วนสิบ และ 4 ส่วนร้อย สังเกตว่า 0 มิได้ส่งผลต่อค่าของจำนวน แต่มันทำให้ 1 เลื่อนไปอยู่ในหลักสิบแทนที่จะเป็นหลักหน่วย

## ดูเพิ่ม
* บิต
* เลขนัยสำคัญ

หมวดหมู่:ระบบเลข
จำนวนสมิธ

**จำนวนสมิธ** () ในทางคณิตศาสตร์ คือจำนวนประกอบที่ผลรวมของเลขโดดมีค่าเท่ากับผลรวมของเลขโดดทุกตัวในการแยกตัวประกอบเฉพาะในเลขฐานที่กำหนด เช่น 378 = 2 × 3 × 3 × 3 × 7 เป็นจำนวนสมิธในฐานสิบ เนื่องจาก 3 + 7 + 8 = 2 + 3 + 3 + 3 + 7

จำนวนสมิธในฐานสิบ ได้แก่ 4, 22, 27, 58, 85, 94, 121, 166, 202, 265, 274, 319, 346, 355, 378, 382, 391, 438, 454, 483, 517, 526, 535, 562, 576, 588, 627, 634, 636, 645, 648, 654, 663, 666, 690, 706, 728, 729, 762, 778, 825, 852, 861, 895, 913, 915, 922, 958, 985, 1086, ...

หมวดหมู่:จำนวนเต็ม
ผลบวกของเลขโดด

**ผลบวกของเลขโดด** ในทางคณิตศาสตร์ ของจำนวนเต็ม *n* หมายถึงผลบวกของเลขโดดทุกหลักของ *n* เช่น ผลบวกของเลขโดดของ 84001 คือ 8+4+0+0+1 = 13 สามารถใช้ตรวจสอบการหารลงตัวได้ จำนวนเต็มจะหารด้วย 3 หรือ 9 ลงตัวก็ต่อเมื่อผลบวกของเลขโดดหารด้วย 3 หรือ 9 ลงตัว ตามลำดับ

หมวดหมู่:ทฤษฎีจำนวน
จำนวนผลคูณ-ผลบวก

**จำนวนผลคูณ-ผลบวก** () ในทางคณิตศาสตร์ หมายถึง จำนวนเต็มในฐานที่กำหนดมีค่าเท่ากับผลบวกของเลขโดดคูณกับผลคูณของเลขโดด เช่น 144 เป็นจำนวนผลคูณ-ผลบวก เพราะ 1 + 4 + 4 = 9 และ 1 × 4 × 4 = 16 และ 9 × 16 = 144

ตัวอย่างจำนวนผลคูณ-ผลบวกในฐานสิบ เช่น 0, 1, 135, 144

หมวดหมู่:จำนวนเต็ม
เดอะเบสต์ออฟเซลีนดิออน

***เดอะเบสท์ออฟเซลีนดิออน*** () คืออัลบั้มรวบรวมเพลงของนักร้องชาวแคนาดา เซลีน ดิออน วางจำหน่ายในยุโรปเมื่อวันที่ 6 มิถุนายน พ.ศ. 2531 เป็นอัลบั้มที่ 14 ของเธอ และเป็นอัลบั้มรวมเพลงที่ 3 และเป็นอัลบั้มแรกที่ขายในยุโรป ในเยอรมนีได้เปลี่ยนชื่อ เป็น *"Vivre"*

## ข้อมูลอัลบั้ม
*เดอะเบสท์ออฟ* เป็นอัลบั้มรวบรวมเพลงเฉลิมฉลองความสำเร็จของซิงเกิล "เนอปาร์เตปาซองมัว" ในวันที่ 30 เมษายน พ.ศ. 2531 เซลีนชนะการประกวดร้องเพลงของยูโรวิสชันด้วยเพลงนั้น

อัลบั้มนี้รวบรวมซิงเกิลที่จำหน่ายในฝรั่งเศสเป็นส่วนใหญ่ อาทิ "ดามูร์อูดามีตีเย" (พ.ศ. 2526), "มงนามีมากีเต" (พ.ศ. 2526), "เซอเนเตเกิงแรฟว์" (พ.ศ. 2528), "บิลลี" (พ.ศ. 2528), "เชอเนอเวอปา" (พ.ศ. 2530), "ลาเรอลีชีเยิส" (พ.ศ. 2531) และ "เนอปาร์เตปาซองมัว" (พ.ศ. 2531) โดย 4 เพลงหลังไม่เคยบรรจุในอัลบั้มที่จำหน่ายในแคนาดา

## รายชื่อเพลง
# "Ne partez pas sans moi" (Nella Martinetti, Atilla Şereftuğ) – 3:07 
# "Billy" (Eddy Marnay, Patrick Lemaitre) – 3:09 
# "Je ne veux pas" (Marnay, Romano Musumarra) – 4:06 
# "D'amour ou d'amitié" (Marnay, Roland Vincent, Jean Pierre Lang) – 4:05 
# "Mon ami m'a quittée" (Marnay, Christian Loigerot, Thierry Geoffroy) – 3:05 
# "C'est pour vivre" (Marnay, André Popp) – 4:04 
# "La religieuse" (Didier Barbelivien) – 3:32 
# "C'est pour toi" (Marnay, François Orenn) – 4:07 
# "Les chemins de ma maison" (Marnay, Lemaitre, Alain Bernard) – 4:16 
# "Trois heures vingt" (Marnay, Lemaitre) – 3:41 
# "Les oiseaux du bonheur" (Marnay, Popp) – 3:43 
# "Benjamin" (Marnay, Pierre Papadiamandis) – 4:38 

ด
หมวดหมู่:อัลบั้มเพลงในปี พ.ศ. 2531
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส
จำนวนแวมไพร์

**จำนวนแวมไพร์** () ในทางคณิตศาสตร์ หมายถึง จำนวนประกอบ *v* ที่มีจำนวนเลขโดดเป็นจำนวนคู่ *n* ซึ่งสามารถแยกออกเป็นผลคูณของจำนวนเต็มสองจำนวน *x* และ *y* ซึ่งแต่ละจำนวนมีเลขโดด *n/2* ตัว และต้องมีอย่างน้อยหนึ่งจำนวนที่ไม่มี 0 อยู่ในเลขโดด และเลขโดดทั้งหมดของ *v* จะต้องเหมือนกับเลขโดดทั้งหมดของ *x* และ *y* โดยจะเรียก *x* และ *y* ว่า "เขี้ยว"

เช่น 1260 เป็นจำนวนแวมไพร์ ที่มี 21 และ 60 เป็น "เขี้ยว" เนื่องจาก 21 × 60 = 1260

จำนวนแวมไพร์ 25 จำนวนแรก ได้แก่

1260, 1395, 1435, 1530, 1827, 2187, 6880, 102510, 104260, 105210, 105264, 105750, 108135, 110758, 115672, 116725, 117067, 118440, 120600, 123354, 124483, 125248, 125433, 125460, 125500, ...

ตัวอย่างลำดับอนันต์ที่ทำให้เกิดจำนวนแวมไพร์ ได้แก่

1530 = 30×51, 150300 = 300×501, 15003000 = 3000×5001, ... 

หมวดหมู่:จำนวนเต็ม
จำนวนเฉพาะที่มากที่สุดเท่าที่มีการค้นพบ

alt=|thumb|300x300px|กราฟแสดงจำนวนเฉพาะที่มากที่สุดเท่าที่มีการค้นพบในแต่ละปี

**จำนวนเฉพาะที่มากที่สุดเท่าที่มีการค้นพบ** คือ  ซึ่งเป็นจำนวนที่มี 41,024,320 หลักเมื่อเขียนในเลขฐานสิบ พบเมื่อวันที่ 12 ตุลาคม 2024 บนเครื่องคอมพิวเตอร์เสมือนบนคลาวด์ โดยมี Luke Durant นักวิจัยวัย 36 ปีจากเมืองซานโฮเซ รัฐแคลิฟอร์เนีย เป็นอาสาสมัครในโครงการ Great Internet Mersenne Prime Search (GIMPS)

## สถิติล่าสุด
สถิติปัจจุบันถูกครอบครองโดย  ด้วย 41,024,320 หลัก พบโดย GIMPS เมื่อวันที่ 12 ตุลาคม 2024 ตัวเลข 120 หลักแรกและสุดท้าย ได้แก่

## ยี่สิบจำนวนที่มากที่สุด
รายชื่อจํานวนเฉพาะที่ใหญ่ที่สุด 5,000 ตัวที่รู้จักได้รับการยืนยันโดย PrimePages ซึ่งเป็นยี่สิบจำนวนที่มากที่สุด ดังนี้

## อ้างอิง

## แหล่งข้อมูลอื่น
*ข่าวประชาสัมพันธ์เกี่ยวกับจำนวนเฉพาะที่มากที่สุดเท่าที่มีการค้นพบ 2<sup>136,279,841</sup>−1
*ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 2<sup>82,589,933</sup>−1
*ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 2<sup>77,232,917</sup>−1
*ข่าวประชาสัมพันธ์เกี่ยวกับอดีตจำนวนเฉพาะที่มากที่สุดเท่าที่มีการค้นพบ 2<sup>74,207,281</sup>−1

หมวดหมู่:จำนวนเฉพาะ
หมวดหมู่:สถิติโลก
เจฟฟรีย์ ชอเซอร์

thumb|250px|ภาพเหมือนของเจฟฟรีย์ ชอเซอร์ (วาดในสมัยคริสต์ศตวรรษที่ 19 ปัจจุบันถือครองโดยหอสมุดแห่งชาติเวลส์)

**เจฟฟรีย์ ชอเซอร์** (; ค.ศ. 1343 - 25 ตุลาคม ค.ศ. 1400?) เป็นนักเขียน กวี นักปรัชญา ข้าราชการและนักการทูตชาวอังกฤษ ได้รับยกย่องว่าเป็นบิดาแห่งกวีนิพนธ์อังกฤษ แม้เขาจะเขียนงานไว้มากมาย แต่งานเขียนที่เป็นที่รู้จักมากที่สุดคืองานเขียนที่ยังไม่เสร็จ เรื่อง “ตำนานแคนเตอร์บรี”

## ผลสืบเนื่องและอนุสรณ์
* วิทยาลัยชอเซอร์ (Chaucer College) วิทยาลัยระดับบัณฑิตศึกษาของมหาวิทยาลัยเคนท์ ประเทศอังกฤษ
* ดาวเคราะห์น้อย 2984 ชอเซอร์ ตั้งชื่อตามนามสกุลของเขา
* ภาพยนตร์เรื่อง *A Knight's Tale* ตั้งชื่อตามเรื่อง *The Knight's Tale* เรื่องหนึ่งในบรรดาเรื่องเล่าต่างๆ ใน “ตำนานแคนเตอร์บรี” และมีตัวละครชื่อ *ชอเซอร์* ซึ่งคาดว่าเขาเขียนถึงตัวเอง ปรากฏอยู่ในเรื่องด้วย

## แหล่งข้อมูลอื่น
* บทกวีของเจฟฟรีย์ ชอเซอร์ ที่ PoetryFoundation.org

หมวดหมู่:บุคคลที่เกิดในปี พ.ศ. 1886
หมวดหมู่:นักเขียนชาวอังกฤษ
ท่าอากาศยานชุมพร

**ท่าอากาศยานชุมพร** หรือ **สนามบินชุมพร** () ตั้งอยู่ที่ อำเภอปะทิว จังหวัดชุมพร เป็นท่าอากาศยานในสังกัดกรมท่าอากาศยาน กระทรวงคมนาคม

## ประวัติ
ท่าอากาศยานชุมพร ก่อสร้างตามมติคณะรัฐมนตรี เมื่อวันที่ 15 พฤษภาคม พ.ศ. 2533 เพื่อกระตุ้นและฟื้นฟูเศรษฐกิจของจังหวัดชุมพร หลังประสบภัยพายุไต้ฝุ่นเกย์ (เกิดขึ้นเมื่อวันที่ 4 พฤศจิกายน 2532) เริ่มก่อสร้างเมื่อปี พ.ศ. 2537 และเปิดทำการบินครั้งแรก เมื่อวันที่ 14 มีนาคม พ.ศ. 2541 ใช้งบประมาณ 530 ล้านบาท และได้รับการประกาศเป็นสนามบินศุลกากร เมื่อวันที่ 2 มีนาคม พ.ศ. 2543 ตั้งอยู่ในเขตตำบลชุมโค อำเภอปะทิว จังหวัดชุมพร มีพื้นที่รวม 2,485 ไร่ ห่างตัวเมืองชุมพรไปทางทิศเหนือประมาณ 38 ก.ม. มีสายการบินนกแอร์และสายการบินไทยแอร์เอเชียทำการบินอยู่ในปัจจุบัน รวม 2 สายการบิน

ในวันที่ 25 เมษายน พ.ศ. 2561 ที่ประชุมบอร์ดบริหารของบริษัท ท่าอากาศยานไทย หรือ ทอท. อนุมัติให้รับโอนสนามบินชุมพรเช่นเดียวกับสนามบินสกลนคร, ตาก และอุดรธานี มาบริหารต่อจากกรมท่าอากาศยาน คาดใช้เวลา 1-2 เดือน ในการเสนอมติให้กระทรวงคมนาคม และเสนอให้คณะรัฐมนตรี(ครม.)พิจารณาอนุมัติ 

## ข้อมูลท่าอากาศยาน
ท่าอากาศยานชุมพร มีอาคารผู้โดยสารขนาดพื้นที่ใช้สอยรวม 5,400 ตารางเมตร รองรับผู้โดยสารได้จำนวน 300 คนต่อชั่วโมง ลานจอดรถยนต์รองรับได้จำนวน 120 คัน ท่าอากาศยานรองรับผู้โดยสารได้จำนวน 2,400 คนต่อวัน

ท่าอากาศยานชุมพร มีทางวิ่งขนาดกว้าง 45 เมตร ยาว 2,100 เมตร ลานจอดอากาศยานขนาดกว้าง 85 เมตร ยาว 200 เมตร รองรับอากาศยานได้ 32 เที่ยวบินต่อวัน

## รายชื่อสายการบิน

## ดูเพิ่ม
* รายชื่อท่าอากาศยานในประเทศไทย

## อ้างอิง

ชุมพร
ชุมพร
หมวดหมู่:โครงสร้างพื้นฐานด้านการขนส่งในจังหวัดชุมพร

หมวดหมู่:สิ่งก่อสร้างตั้งแต่ พ.ศ. 2541
หมวดหมู่:สิ่งก่อสร้างในอำเภอปะทิว
ช
ท่าอากาศยานแพร่

**ท่าอากาศยานแพร่** หรือ **สนามบินแพร่** ()  ตั้งอยู่ที่ 72 หมู่ที่ 5 ถนนช่อแฮ ตำบลนาจักร อำเภอเมืองแพร่ จังหวัดแพร่ ห่างจากตัวเมืองไปทางทิศตะวันออกเฉียงใต้ประมาณ 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม

## ประวัติ
ท่าอากาศยานแพร่ เป็นท่าอากาศยานที่สร้างขึ้นในสมัยช่วงสงครามโลกครั้งที่ 2 ซึ่งพื้นผิวทางวิ่งในช่วงแรกเป็นพื้นดินลูกรัง ภายหลังจากที่สงครามสงบลง จึงมอบหมายให้กองทัพอากาศดูแลและใช้ประโยชน์ ต่อมา สำนักงานการบินพลเรือน กระทรวงคมนาคม ในขณะนั้น ได้ดำเนินการพัฒนาเป็นท่าอากาศยานขนส่งผู้โดยสารและพัสดุในปี พ.ศ. 2495 โดยได้ดำเนินการปรับปรุงพื้นผิวทางวิ่งให้มีขนาด 30 x 1,200 เมตร และสร้างอาคารท่าอากาศยานเพื่อใช้ในกิจการการบินพลเรือน

ในปี พ.ศ. 2514 - 2516  กรมการบินพาณิชย์ ในขณะนั้น ได้ปรับปรุงผิวทางวิ่ง ทางขับและ ลานจอดเป็นพื้นผิวแอสฟัลท์ติคคอนกรีต (asphaltic-concrete) ทำให้ทางวิ่งมีขนาดกว้าง 30 เมตร และยาว 1,500 เมตร และ พ.ศ. 2517 - 2518 ได้สร้างอาคารท่าอากาศยานแพร่ในพื้นที่ปัจจุบัน จากนั้นในปี พ.ศ. 2524 - 2525  ได้ต่อเติมอาคารท่าอากาศยานให้มีขนาด 250 ตารางเมตร และในปี พ.ศ. 2533 กรมการบินพาณิชย์ได้ปรับปรุงต่อเติมอาคารผู้โดยสารพร้อมเครื่องปรับอากาศ พื้นที่ 432 ตารางเมตร และในปี พ.ศ. 2539 ได้สร้างหอบังคับการบินใหม่แยกออกจากอาคารผู้โดยสาร มีความสูง 7 ชั้น

## อาคารสถานที่
### อาคารผู้โดยสาร
อาคารผู้โดยสารท่าอากาศยานแพร่เป็นอาคาร 3 ชั้น ใช้งานจริง 1 ชั้น มีพื้นที่ 1,550 ตารางเมตร สามารถรองรับผู้โดยสารได้สูงสุด 374 คน/ชั่วโมง โดยแต่ละชั้นมีรายละเอียดดังนี้
* ชั้น 1 เป็นโถงผู้โดยสารขาเข้าและขาออก และที่ทำการท่าอากาศยาน
* ชั้น 2 และ 3 เป็นหอบังคับการบินเดิม

ลานจอดเครื่องบิน มีขนาดกว้าง 60 เมตร ยาว 180 เมตร สามารถจอดเครื่องบินขนาด เอทีอาร์ 72 ได้จำนวน 3 ลำ และมีหลุมจอดเฮลิคอปเตอร์ทั้งหมด 6 หลุม

### ทางวิ่ง (รันเวย์) และทางขับ (แท็กซี่เวย์)
ท่าอากาศยานแพร่มีทางวิ่ง 1 ทางวิ่ง พื้นผิวแอสฟัลติกคอนกรีต (asphaltic-concrete) ขนาดกว้าง 30 เมตร ยาว 1,500 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 45 เมตร และความยาวข้างละ 75 เมตร ซึ่งเป็นขนาดที่ไม่เหมาะสมต่อเครื่องบินขนาดใหญ่ กรมท่าอากาศยานจึงได้มีแผนที่จะขยายทางวิ่งให้มีความกว้าง 45 เมตร ยาว 2,100 เมตร ซึ่งจะช่วยให้มีสายการบินเปิดเส้นทางบินมายังแพร่เพิ่มมากขึ้น เนื่องจากเป็นขนาดทางวิ่งที่สามารถรองรับเครื่องบินขนาด โบอิง 737 และ แอร์บัส เอ320 ที่สายการบินหลายสายในประเทศไทยนิยมใช้

ทางขับมีทั้งหมด 1 ทางขับ พื้นผิวแอสฟัลติกคอนกรีต (asphaltic-concrete) ขนาดกว้าง 15 เมตร ยาว 145 เมตร

## รายชื่อสายการบิน
### รายชื่อสายการบินที่ให้บริการในปัจจุบัน

*ไม่มีสายการบินพาณิชย์เปิดให้บริการ*

### รายชื่อสายการบินที่เคยให้บริการ

## สถิติ
### ข้อมูลสถิติการขนส่งทางอากาศ

## การเดินทางสู่ท่าอากาศยาน
ท่าอากาศยานแพร่ตั้งอยู่ห่างจากทางหลวงแผ่นดิน 1022 เข้าไปประมาณ 330 เมตร โดยมีลานจอดรถยนต์กลางแจ้งหน้าอาคารผู้โดยสาร ซึ่งมีความจุ 60 คัน และที่ท่าอากาศยานมีบริการรถสาธารณะเข้าเมือง และบริการรถเช่า

## ดูเพิ่ม

* รายชื่อท่าอากาศยานในประเทศไทย

## อ้างอิง

แพร่
แพร่
หมวดหมู่:โครงสร้างพื้นฐานด้านการขนส่งในจังหวัดแพร่
หมวดหมู่:สิ่งก่อสร้างในอำเภอเมืองแพร่
ตราผ้าผูกคอลูกเสือประจำจังหวัด

**ตราผ้าผูกคอลูกเสือประจำจังหวัด** หรือ **เครื่องหมายจังหวัด** เป็นตราที่ใช้ในผ้าผูกคอลูกเสือของลูกเสือในแต่ละจังหวัดหรือเขตการปกครองในประเทศไทย ลักษณะของตราแต่ละดวงนั้น เป็นการดัดแปลงจากภาพตราประจำจังหวัดของไทยโดยตรงหรือรูปแบบอื่น ๆ ตามที่แต่ละจังหวัดกำหนด โดยรูปแบบของตราผ้าผูกคอลูกเสือประจำจังหวัด สำหรับจังหวัดที่จัดตั้งก่อน พ.ศ. 2510 นั้น ได้ถูกกำหนดไว้ตามใบแนบ 2 ท้ายกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศในราชกิจานุเบกษา ฉบับพิเศษ หน้า 76 เล่ม 84 ตอนที่ 14 วันที่ 9 กุมภาพันธ์ 2510 โดยขนาดของเครื่องหมายจังหวัดในกฎกระทรวงระบุว่า

***"เครื่องหมายจังหวัด ทำด้วยผ้ารูปสี่เหลี่ยมจัตุรัส ยาวด้านละ 5 เซนติเมตร"***

สำหรับจังหวัดที่จัดตั้งหลังจากกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศใช้นั้น รูปแบบของตราผ้าผูกคอลูกเสือประจำจังหวัดนั้น จะเป็นการดัดแปลงจากภาพตราประจำจังหวัดของไทยโดยตรง

ส่วน**สีผ้าผูกคอลูกเสือ**ในไทย หรือ **สีประจำภาคศึกษา** ได้ถูกกำหนดตามใบแนบ 1 ท้ายกฎกระทรวง ฉบับที่ 1 (พ.ศ. 2510) ออกตามความในพระราชบัญญัติลูกเสือ พ.ศ. 2507 ประกาศในราชกิจานุเบกษา ฉบับพิเศษ หน้า 75 เล่ม 84 ตอนที่ 14 วันที่ 9 กุมภาพันธ์ 2510 โดยแบ่งสีของผ้าผูกคอตามเขตของกิจการลูกเสือ ซึ่งเป็นการแบ่งเขตพื้นที่การศึกษาในอดีต เป็น 12 เขต ได้แก่

* เขตที่ 1 - สีเหลือง 
* เขตที่ 2 - สีเขียว 
* เขตที่ 3 - สีตองอ่อน 
* เขตที่ 4 - สีฟ้า 
* เขตที่ 5 - สีน้ำเงิน 
* เขตที่ 6 - สีแดงเลือดนก
* เขตที่ 7 - สีม่วง 
* เขตที่ 8 - สีบานเย็น 
* เขตที่ 9 - สีเลือดหมู
* เขตที่ 10 - สีชมพู 
* เขตที่ 11 - สีแสด 
* เขตที่ 12 - สีไพล 

center|thumb|แผนที่แสดงการแบ่งจังหวัดตามสีผ้าผูกคอลูกเสือตามเขตของกิจการลูกเสือ

## ตราผ้าผูกคอลูกเสือประจำจังหวัด
### เขตการศึกษาที่ 1 -  สีเหลือง

### เขตการศึกษาที่ 2 -  สีเขียว

### เขตการศึกษาที่ 3 -  สีตองอ่อน

### เขตการศึกษาที่ 4 -  สีฟ้า

### เขตการศึกษาที่ 5 -  สีน้ำเงิน

### เขตการศึกษาที่ 6 -  สีแดงเลือดนก

### เขตการศึกษาที่ 7 -  สีม่วง

### เขตการศึกษาที่ 8 -  สีบานเย็น

### เขตการศึกษาที่ 9 -  สีเลือดหมู

### เขตการศึกษาที่ 10 -  สีชมพู

### เขตการศึกษาที่ 11 -  สีแสด

### เขตการศึกษาที่ 12 -  สีไพล

## ตราผ้าผูกคอลูกเสือประจำจังหวัดในอดีต

## ดูเพิ่ม
* ตราประจำจังหวัดของไทย
* รายชื่อธงประจำจังหวัดของไทย
* รายชื่อคำขวัญประจำจังหวัด
* รายชื่อพันธุ์ไม้มงคลพระราชทานประจำจังหวัด
* รายการดอกไม้ประจำจังหวัดของไทย
* รายชื่อสัตว์น้ำประจำจังหวัดของไทย

## อ้างอิง

## แหล่งข้อมูลอื่น
* คลังภาพตราผ้าผูกคอลูกเสือประจำจังหวัด  จาก thai-collector.com  (สมบัติส่วนตัวของเสริม สุนทรานนท์)
* คลังภาพตราผ้าผูกคอลูกเสือประจำจังหวัด  จาก thaiscouting.com 

หมวดหมู่:สัญลักษณ์ประจำจังหวัดของไทย
หมวดหมู่:ลูกเสือไทย
โพรงกะโหลก

**โพรงกะโหลก** (cranial cavity or intracranial space) เป็นช่องว่างที่อยู่ภายในกะโหลกศีรษะ เป็นที่อยู่ของสมอง โพรงกะโหลกดาดด้วยเยื่อหุ้มสมอง และมีของเหลวที่ช่วยลดการกระแทก

โพรงกะโหลกเกิดจากกระดูกหุ้มสมอง 8 ชิ้น ได้แก่ กระดูกหน้าผาก (frontal) , กระดูกท้ายทอย (occipital) , กระดูกสฟีนอยด์ (sphenoid) , กระดูกเอทมอยด์ (ethmoid) , กระดูกข้างขม่อม (parietal) 2 ชิ้นและกระดูกขมับ (temporal) 2 ชิ้น (temporal) 

ความจุของโพรงกะโหลกของมนุษย์ผู้ใหญ่ประมาณ 1,200-1,700 ลูกบาศก์เซนติเมตร

## ดูเพิ่ม
* ความดันในกะโหลก

## อ้างอิง

## แหล่งข้อมูลอื่น
* Anatomy of cranial cavity.

หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:กะโหลกศีรษะ
หมวดหมู่:ศีรษะและคอ
ท่าอากาศยานปัตตานี

**ท่าอากาศยานปัตตานี** หรือ **สนามบินปัตตานี**  ตั้งอยู่ที่ ตำบลบ่อทอง อำเภอหนองจิก จังหวัดปัตตานี ห่างจากตัวเมืองไปทางทิศตะวันตกเฉียงใต้ประมาณ 16 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ปัจจุบันใช้งานเฉพาะราชการทหาร ไม่เปิดให้บริการเชิงพาณิชย์

## ประวัติ
สนามบินปัตตานี หรือที่เรียกว่า "สนามบินบ่อทอง" ก่อตั้งขึ้นโดยกองทัพอากาศ ซึ่งใช้ในภารกิจสนับสนุนทางทหาร แต่เนื่องจากความต้องการในการขนส่งทางอากาศสูงขึ้น จึงมีการขยายและปรับปรุงท่าอากาศยานให้เหมาะสม และบริษัทเดินอากาศไทย ได้ทำการบินไปยังท่าอากาศยานปัตตานี ใน พ.ศ. 2506 โดยใช้เครื่องบินดักลาส ดีซี-3 ต่อมาได้พัฒนาปรับปรุงทางวิ่งยาว 1,400 เมตร เพื่อรองรับการขึ้น-ลงของเครื่องบินใบพัดแบบBAe Avro-748 และเครื่องบินชอร์ทบราเทอร์แบบ SD 3-30/60 ที่มีใช้ในกิจการพลเรือนขณะนั้น

หลังจากเดินอากาศไทย ได้รวมกิจการกับการบินไทย ต่อมาประสบปัญหาการให้บริการบินในเส้นทางหาดใหญ่-ปัตตานีไปและกลับ โดยได้ให้บริการด้วยเครื่องบินแบบ เอทีอาร์ 72 เนื่องจากมีปริมาณการเดินทางของผู้โดยสารอยู่ในเกณฑ์ต่ำมาก จึงขอหยุดทำการบินในเส้นทางดังกล่าวเป็นการชั่วคราว ซึ่งก็ได้รับอนุมัติจากกระทรวงคมนาคมให้หยุดบินตั้งแต่วันที่ 5 มกราคม พ.ศ. 2536 จนถึงวันที่ 27 มีนาคม พ.ศ. 2536 และในที่สุดจึงได้หยุดทำการบินถาวรใน พ.ศ. 2537 ปัจจุบันมีแต่อากาศยานของทางราชการ และอากาศยานเช่าเหมาลำขนาดเล็กใช้บริการที่ท่าอากาศยานแห่งนี้เท่านั้น

## อาคารสถานที่
### อาคารผู้โดยสาร
ท่าอากาศยานปัตตานีมีอาคารผู้โดยสารขนาดเล็ก 1 หลัง พื้นที่ใช้สอย 530 ตารางเมตร และมีลานจอดอากาศยานขนาดกว้าง 60 เมตร ยาว 155 เมตร สามารถรองรับอากาศยานประเภท เอทีอาร์ 72 ได้

### ทางวิ่ง (รันเวย์) และทางขับ (แท็กซี่เวย์)
ท่าอากาศยานปัตตานีมีทางวิ่งขนาดกว้าง 40 เมตร โดยไม่มีไหล่ทางวิ่ง และยาว 1,400 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 40 เมตร และความยาวข้างละ 227 และ 52 เมตร และมีทางขับขนาดกว้าง 23 เมตร และยาว 120 เมตร จำนวน 2 เส้น

## รายชื่อสายการบิน
### การใช้งานในปัจจุบัน
ไม่มีสายการบินพาณิชย์เปิดให้บริการ มีแต่อากาศยานของทางราชการ ใช้บริการที่ท่าอากาศยานแห่งนี้ โดยล่าสุดในปี 2559 มีการใช้งานจำนวน 12 เที่ยวบิน

### สายการบินที่เคยให้บริการ
{| 

## การเดินทางสู่ท่าอากาศยาน
ท่าอากาศยานปัตตานีตั้งอยู่ริมทางหลวงแผ่นดินหมายเลข 42 (ถนนเพชรเกษมสายปัตตานี–นราธิวาส)

## อ้างอิง

ปัตตานี
ปัตตานี
หมวดหมู่:โครงสร้างพื้นฐานด้านการขนส่งในจังหวัดปัตตานี
หมวดหมู่:อำเภอหนองจิก
หมวดหมู่:ท่าอากาศยานที่ก่อตั้งในปี พ.ศ. 2506
ท่าอากาศยานสุรินทร์ภักดี

**สนามบินทหารบกสุรินทร์ภักดี** หรือ **ท่าอากาศยานสุรินทร์ภักดี** หรือ **สนามบินสุรินทร์ภักดี**  ตั้งอยู่ที่ หมู่ 7 ถนนคชสาร ตำบลนอกเมือง อำเภอเมืองสุรินทร์ จังหวัดสุรินทร์ ห่างจากศาลากลางจังหวัดประมาณ 2 กิโลเมตร เดิมเป็นสนามบินของกองทัพบกใช้สำหรับจังหวัดขุขันธ์และจังหวัดสุรินทร์ ต่อมาได้มอบหมายให้องค์การบริหารส่วนจังหวัดสุรินทร์ เป็นผู้ดำเนินการ แต่เนื่องจากกฎหมายว่าด้วยการกระจายอำนาจไม่ได้อนุญาตให้องค์กรปกครองส่วนท้องถิ่น ดำเนินการเกี่ยวกับกิจการการบิน จึงต้องมีการถ่ายโอนให้กรมท่าอากาศยานเป็นผู้ดูแล และให้องค์การบริหารส่วนจังหวัดสุรินทร์ เป็นหน่วยสนับสนุน 

## ประวัติ
สนามบินสุรินทร์ ลงทุน 30 ล้านบาท สร้างโดยองค์การบริหารส่วนจังหวัดสุรินทร์ แรกเริ่มเปิดสนามบินมีสายการบิน บางกอกแอร์เวย์ มาทำการบินที่สนามบิน 3 เที่ยวต่อสัปดาห์ แต่เกิดปัญหาเนื่องจากขาดทุนจึงยกเลิกเส้นทาง ต่อมาได้มีสายการบิน แอร์อันดามัน มาทำการบิน 3 เที่ยวต่อสัปดาห์ แต่ก็ประสบปัญหาขาดทุนจึงต้องปิดกิจการและยกเลิกเส้นทาง

พ.ศ. 2552 สายการบินพีบีแอร์ ได้เข้ามาเปิดเส้นทางบินสุวรรณภูมิ - สุรินทร์ แต่เนื่องจากบริษัทประสบปัญหาทางการเงินจึงต้องประกาศปิดกิจการและยกเลิกทำการบิน โดยทำการบินได้เพียง 3 วัน

ในปี พ.ศ. 2554 สายการบินไทยรีเจียนัลแอร์ไลน์ได้ทำการเปิดเส้นทางบินสุวรรณภูมิ - สุรินทร์ โดยใช้เครื่องบินขนาดเล็กมาทำการบิน

พ.ศ. 2556  สายการบินนกแอร์ร่วมมือกับองค์การบริหารส่วนจังหวัดสุรินทร์ และหน่วยงานเอกชนเตรียมเปิดเส้นทางบินดอนเมือง - สุรินทร์ เพื่อรองรับการท่องเที่ยวและการลงทุนโดยจะใช้เครื่องบินแบบ SAAB 340 มาทำการบิน ซึ่งคาดว่าจะสามารถเปิดการบินได้ภายในปลายนี้  2556 แต่ก็ไม่สามารถดำเนินการได้ 

พ.ศ. 2557 สายการบิน กานต์แอร์ ขออนุญาตทำการบินในเส้นทาง กรุงเทพ-สุรินทร์ ช่วงเทศกาลงานช้าง แต่ประสบปัญหาด้านความปลอดภัยของสนามบินสุรินทร์ ทำให้ยกเลิกไป

พ.ศ. 2558 สายการบิน กานต์แอร์ ได้รับการอนุมัติจากกรมการบินพลเรือน เมื่อวันที่ 13 สิงหาคม 2558 ให้สามารถเปิดทำการบินแบบประจำในเส้นทางสายรองและย่อยภายในประเทศ กรุงเทพ-สุรินทร์ แต่ก็ยังไม่ได้ทำการบิน

พ.ศ. 2559 สายการบิน อาร์แอร์ไลน์ ได้เตรียมการเปิดทำการบินในเส้นทางดังกล่าว และมีแผนจะเปิดทำการบินในเดือนพฤษภาคมของปีดังกล่าว แต่ก็ยังไม่ได้ทำการบิน

### การใช้งานปัจจุบัน
ปัจจุบันใช้เป็นฐานปฏิบัติการของหน่วยปฏิบัติการฝนหลวงจังหวัดสุรินทร์ กรมฝนหลวงและการบินเกษตร และมีกองทหารรักษาการณ์คือ กองร้อยลาดตระเวนระยะไกล กองกำลังสุรนารี

## อาคารสถานที่
### อาคารผู้โดยสาร ลานจอดอากาศยาน
* หอบังคับการบินสูง 4 ชั้น
* อาคารผู้โดยสารหลังเดียว  ขาเข้า 70 คน ขาออก 70 คน อาคารสูง 1 ชั้น 
* หลุมจอดอากาศยานสามารถรองรับเครื่องบินขนาดรุ่น เอทีอาร์ 72

### ลานบิน
สนามบินสุรินทร์ภักดี ประกอบไปด้วยทางวิ่งความยาว  ความกว้าง  อยู่เหนือจากระดับน้ำทะเล  ทิศทางรันเวย์คือ 01/19 หรือ 010° และ 190° พื้นผิวคอนกรีตและแอสฟอลต์คอนกรีต

## รายชื่อสายการบิน

### สายการบินที่เคยให้บริการ
{| 

## เหตุการณ์
* เมื่อวันที่ 8 กรกฎาคม พ.ศ. 2528 พระบาทสมเด็จพระเจ้าอยู่หัวฯ และสมเด็จพระนางเจ้าฯ พระบรมราชินีนาถ พร้อมด้วยสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าลูกเธอเจ้าฟ้าจุฬาภรณวลัยลักษณ์อัครราชกุมารี เสด็จพระราชดำเนินพระราชทานเพลิงศพหลวงปู่ดูลย์ อตุโล โดยเครื่องบินพระที่นั่ง ซี-123 โปร์ไวเดอร์ ถึง**ท่าอากาศยานสุรินทร์ภักดี**

## อ้างอิง

## แหล่งข้อมูลอื่น
* เว็บไซต์จังหวัดสุรินทร์ 

หมวดหมู่:โครงสร้างพื้นฐานด้านการขนส่งในจังหวัดสุรินทร์
หมวดหมู่:สิ่งก่อสร้างในอำเภอเมืองสุรินทร์
สุรินทร์ภักดี
สุรินทร์ภักดี
หมวดหมู่:ท่าอากาศยานที่ปิดกิจการในประเทศไทย
ฟังก์ชันเอกฐาน

**ฟังก์ชันเอกฐาน** เป็นฟังก์ชันที่ถูกกำหนดในช่วง [a,b] โดยมีลักษณะไม่ต่อเนื่อง ตัวอย่างฟังก์ชันนี้เช่น ฟังก์ชันอิมพัลส์หนึ่งหน่วย เป็นต้น

หมวดหมู่:ฟังก์ชันและการจับคู่
กระจุกดาว

thumb|250px|กระจุกดาว M80 เป็นกระจุกดาวทรงกลม
[thumb|250px|[กระจุกดาวไฮยาดีสในกลุ่มดาววัว เป็นกระจุกดาวเปิด]]

**กระจุกดาว** () คือกลุ่มของดาวฤกษ์ที่อยู่ด้วยกันด้วยแรงดึงดูดจากความโน้มถ่วง สามารถแบ่งได้เป็นสองประเภทใหญ่ ๆ คือ *[[กระจุกดาวทรงกลม]]* เป็นกลุ่มของดาวฤกษ์อายุมากนับแสนดวงที่อยู่ด้วยกันด้วยแรงดึงดูดค่อนข้างมาก กับ *[[กระจุกดาวเปิด]]* ที่มีดาวฤกษ์น้อยกว่า เพียงไม่กี่ร้อยดวงในกลุ่ม เป็นดาวฤกษ์อายุน้อย และมีแรงดึงดูดต่อกันเพียงหลวม ๆ กระจุกดาวเปิดอาจเกิดการรบกวนจากแรงโน้มถ่วงของเมฆโมเลกุลขนาดยักษ์ในยามที่มันเคลื่อนผ่านไปในกาแล็กซี แต่ดาวสมาชิกในกระจุกดาวยังคงเคลื่อนที่ไปในทิศทางเดียวกันได้แม้จะไม่มีแรงโน้มถ่วงดึงดูดระหว่างกันแล้ว ในกรณีนี้จะเรียกมันว่า *[[ชุมนุมดาว]]* (stellar association) หรือบางครั้งอาจเรียกว่า *[[กลุ่มเคลื่อนที่]]* (moving group)

## ดูเพิ่ม
* กระจุกดาวทรงกลม
* กระจุกดาวเปิด

## แหล่งข้อมูลอื่น

* กระจุกดาว , SEDS Messier pages
* Encyclopaedia Britannica, Star cluster - full article
* ค้นพบกระจุกดาวขนาดใหญ่ในทางช้างเผือก

กระจุกดาว
แฟนคลับ

**แฟนคลับ** () คือกลุ่มคนที่คลั่งไคล้หรืออุทิศตนให้กับบุคคล กลุ่ม แนวความคิด หรือในบางครั้งกับสิ่งไม่มีชีวิต (เช่น อาคารที่มีชื่อเสียง) แฟนคลับส่วนใหญ่จะทุ่มเทเวลาและสิ่งของเพื่อสนับสนุน ในบางครั้งจะมีการตั้งแฟนคลับอย่างเป็นทางการ โดยดำเนินการร่วมกับกลุ่มหรือบุคคลที่เกี่ยวข้องกับสิ่งที่ชื่นชอบโดยตรง แฟนคลับส่วนใหญ่จะเป็นนักแสดง ดารา นักร้อง วงดนตรี นักกีฬา ทีมฟุตบอล เป็นต้น

## อ้างอิง

หมวดหมู่:สังคมมนุษย์
ฟังก์ชันเดลตาของดิแรก

325px|thumb|เส้นลูกศรชี้ขึ้นแสดงดิแรกเดลตาฟังก์ชัน
**ฟังก์ชันเดลตา** () หรือ **อิมพัลส์หน่วย** (unit impulse) \delta (x)  ที่มีค่าเป็น 0 ทุกที่ยกเว้นที่ x=0 ที่มีค่าเป็นอนันต์ เสนอขึ้นโดย พอล ดิแรก นักฟิสิกส์ทฤษฎีชาวอังกฤษ

หมวดหมู่:การประมวลผลสัญญาณดิจิทัล
หมวดหมู่:ฟังก์ชันและการจับคู่
กระจุกดาราจักร

**กระจุกดาราจักร** () เป็นวัตถุอวกาศขนาดใหญ่ที่รวมตัวกันด้วยแรงดึงดูดจากความโน้มถ่วงระหว่างดาราจักร นับเป็นโครงสร้างที่ใหญ่ที่สุดของเอกภพ รูปแบบการเกิดโครงสร้างเช่นนี้ร่วมกับสสารมืดที่เย็นจัด เกิดจากโครงสร้างขนาดเล็กแตกสลายลงก่อนแล้วค่อย ๆ รวมตัวกันจนกลายเป็นโครงสร้างขนาดใหญ่ คือกระจุกของดาราจักร ซึ่งเริ่มก่อตัวมาตั้งแต่หนึ่งหมื่นล้านปีมาแล้วจนถึงปัจจุบัน กลุ่มและกระจุกดาราจักรอาจประกอบด้วยดาราจักรจำนวนเพียงสิบไปจนถึงหมื่นดาราจักร และตัวกระจุกเองอาจเกี่ยวโยงกับกลุ่มที่ใหญ่กว่า เรียกว่า กลุ่มกระจุกดาราจักร () เคยเชื่อกันว่าพวกมันเป็นโครงสร้างที่ใหญ่ที่สุดที่รู้จักในจักรวาลจนถึงช่วงทศวรรษที่ 1980 เมื่อมีการค้นพบกลุ่มกระจุกดาราจักร
## อ้างอิง

หมวดหมู่:กลุ่มดาราจักร
หมวดหมู่:ดาราจักร
หมวดหมู่:โครงสร้างขนาดใหญ่ในเอกภพ
โจเซฟ คิททินเจอร์

**โจเซฟ คิททินเจอร์** หรือ   **โจ คิทเทนเจอร์** มีชื่อเต็มว่า **โจเซฟ วิลเลี่ยม คิททินเจอร์ 2** () เป็นชาวอเมริกัน เกิดในวันที่   เป็นนักบิน และเป็นผู้ทดสอบทดลองขับ เครื่องบินรุ่นต่าง ๆ  ในกองทัพอากาศของสหรัฐอเมริกา รวมไปถึงการทดสอบการบินในองค์การนาซาด้วย

## ผลงาน
เป็นผู้ร่วมเริ่มต้นในโครงการการบินของนาซา ซึ่งโครงการที่ทำการทดลองมีชื่อว่าโครงการบอลลูน (Project Manhigh) โดยมีโจเซฟเป็นผู้ทดสอบในการบิน และต้องปล่อยให้บอลลูนลอยสูงขึ้นไปจนถึงชั้นอากาศนอกสุด เท่าที่จะทำได้ เพื่อทดสอบดูว่ามนุษย์จะทนอยู่ในแคปซูลบอลลูนที่ทดสอบได้หรือไม่

## แหล่งข้อมูลอื่น
*  Time 
*  USAF Museum Fact Sheet
*  USAF People, Colonel Joe Kittinger Jr. 
*  Overview of his life 
*  Interview with Kittinger 
* Airman Quarterly (Magazine of America's Air Force) article "Leap of Faith"
*  Forbes article "Adventurer: One Giant Step"
*  Forbes article "Above His Peers" 
*  Radio Free Europe/Radio Liberty article "Aviation Pioneer Recognized For Parachute Jump From Edge Of Space"

### วิดีโอ
* The '''Project Excelsior''' jump, shown in detail with color archive footage.
* Video: First man In Space - Skydiving from the edge of the world 
* Joseph Kittinger getting suited up for a test flight  23 minute video, no sound

หมวดหมู่:ทหารอากาศชาวอเมริกัน
หมวดหมู่:นักบินชาวอเมริกัน
หมวดหมู่:บุคลากรในองค์การนาซา
หมวดหมู่:บุคคลจากออร์แลนโด
หมวดหมู่:ทหารในสงครามเวียดนาม
หมวดหมู่:นักบินที่ถูกยิงตก
หมวดหมู่:เชลยศึกสงครามเวียดนาม